২০০৩ সালের দিকে কোপ সিদ্ধান্ত নেন EMI প্রজেক্টটি নতুন মাত্রায় নেবার। এর আগ পর্যন্ত তিনি EMI এর কাজগুলো সত্যিকারের মিউজিশিয়ানদের দ্বারা রেকর্ড করাতেন, সুরটি সৃষ্টির পর। কিন্তু তাকে সমালোচনার মুখে পড়তে হয় নৈতিক দৃষ্টিকোণ থেকে। তিনি সিদ্ধান্ত নেন EMI এর কাজগুলো এবার ডাটাবেজ হিসেবে ব্যবহার করে নতুন একটি প্রোগ্রাম ডিজাইন করবেন, কিন্তু তার স্বকীয়তা হবে এই যে তা শ্রোতাদের কাছ থেকে সরাসরি প্রতিক্রিয়া ইনপুট হিসেবে নেবে এবং বিভিন্ন ধাঁচের সঙ্গীতের সমন্বয় ঘটিয়ে একেবারেই নতুন সুরের জন্ম দেবে সত্যিকারের শিল্পীর মতো। এ ব্যাপারে তিনি ‘Computer Models of Musical Creativity’ নামক একটি বই লেখেন যাতে কৌশলগত দিকগুলোর বিশদ বিবরণ আছে।